Document ID: 31994R2631

ΚΑΝΟΝΙΣΜΟΣ (ΕΚ) αριθ. 2631/94 ΤΗΣ ΕΠΙΤΡΟΠΗΣ της 28ης Οκτωβρίου 1994 για την τροποποίηση του κανονισμού (ΕΟΚ) αριθ. 2328/91 του Συμβουλίου όσον αφορά ορισμένα ποσά που καθορίστηκαν σε Ecu, μετά την τροποποίηση των ισοτιμιών που εφαρμόζονται στο πλαίσιο της κοινής γεωργικής πολιτικής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες που εφαρμόζονται στο πλαίσιο της κοινής γεωργικής πολιτικής (1), όπως τροποποιήθηκε από τον κανονισμό (ΕΚ) αριθ. 3528/93 (2), και ιδίως το άρθρο 7,
Εκτιμώντας:
ότι, σύμφωνα με το άρθρο 3 παράγραφος 2 του κανονισμού (ΕΟΚ) αριθ. 3813/92, η γεωργική ισοτιμία που εφαρμόζεται για μέτρα των οποίων η κοινοτική χρηματοδότηση εξαρτάται αποκλειστικά από το Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα προσανατολισμού, είναι ίση με την ισοτιμία που εφαρμόζεται για τη λογιστική καταχώρηση των δαπανών του γενικού προϋπολογισμού των Ευρωπαϊκών Κοινοτήτων 7 ότι αυτό έχει ως συνέπεια, από την 1η Ιανουαρίου 1994, τη μείωση της ισοτιμίας που εφαρμοζόταν προηγουμένως για ορισμένα κράτη μέλη 7 ότι ορισμένα ποσά που προβλέπονται από τον κανονισμό (ΕΟΚ) αριθ. 2328/91 του Συμβουλίου της 15ης Ιουλίου 1991 όσον αφορά τη βελτίωση της αποτελεσματικότητας των γεωργικών διαρθρώσεων (3), όπως τροποποιήθηκε τελευταία από τον κανονισμό (ΕΚ) αριθ. 3669/93 (4), αυξήθηκαν από τον κανονισμό (ΕΟΚ) αριθ. 870/93 της Επιτροπής (5), μετά από την τροποποίηση των ισοτιμιών που εφαρμόζονται στο πλαίσιο της κοινής γεωργικής πολιτικής 7 ότι, σε εφαρμογή του άρθρου 7 του κανονισμού (ΕΟΚ) αριθ. 3813/92, η Γερμανία ζήτησε την αύξηση ορισμένων ποσών που καθορίστηκαν σε Ecu από τον κανονισμό (ΕΟΚ) αριθ. 2328/91, προκειμένου να αποφευχθεί η μείωσή τους σε εθνικό νόμισμα από την 1η Ιανουαρίου 1994 7 ότι τα μέτρα που λήφθηκαν δυνάμει του άρθρου 7 του κανονισμού (ΕΟΚ) αριθ. 3813/92, θεσπίστηκαν από την Επιτροπή σύμφωνα με τη διαδικασία που προβλέπεται στο άρθρο 12 του εν λόγω κανονισμού 7 ότι εφαρμόζεται, κατά συνέπεια, η διαδικασία που προβλέπεται στο άρθρο 29 του κανονισμού (ΕΟΚ) αριθ. 4253/88 του Συμβουλίου (6), όπως τροποποιήθηκε από τον κανονισμό (ΕΟΚ) αριθ. 2082/93 (7) 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Tα ποσά που εμφαίνονται στον κανονισμό (ΕΟΚ) αριθ. 2328/91 που απαριθμούνται στο παράρτημα του παρόντος κανονισμού, τροποποιούνται όπως προσδιορίζεται στο παράρτημα αυτό.
Άρθρο 2
O παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Οκτωβρίου 1994.

Labels: 6